Selitev Slovanov iz pradomovine se je začela konec 4. stoletja, ko so se germanska plemena po vdoru Hunov v vzhodno Evropo začela seliti na področje rimske države. Slovani so jim sledili in se naselili na izpraznjeno področje, ki so ga Germani zapustili. Iz pradomovine so se selili v treh smereh; iz vzhodne veje so se razvili današnji Rusi, Ukrajinci in Belorusi, zahodni Slovani so Poljaki, Čehi, Slovaki, Lužiški Srbi in Kašubi (del zahodnih Slovanov je dosegel tudi današnje slovensko etnično ozemlje), južna veja pa se je pomikala proti Balkanu in iz njih so se razvili Slovenci, Hrvati, Srbi, Makedonci in Bolgari.

Skozi Buče pelje 7 km dolga lokalna cesta, ki mimo vinogradnih krajev povezuje občinsko središče s Prelaskim v dolini Sotle. Okoli 2 km južno od naselja je na kraškem območju zanimiva zatrepna dolina Gruska z dvema manjšima jamama in lahnjakovim slapom.

Teksas je druga največja zvezna država ZDA z glavnim mestom Austin. Od tam prihaja tudi prejšnji predsednik ZDA George W. Bush. Na jugu meji na Mehiko. Teksas je znan po proizvodnji bombaža.

CANDU reaktor se lahko konfigurira v oplodni reaktor na torij. Torij je v naravi 3X bolj pogost kot uran, vendar naravni torij ni fisilen, zato ga je najprej treba ""oploditi"".

Za njegovo najpomembnejše delo v Ljubljani velja urbanistično in arhitekturno celostno zasnovani kompleks Trga revolucije v Ljubljani, zasnovan (1960). Preurejanje območja nekdanjega Uršulinskega vrta so načrtovali že v petdesetih letih, delno celo prej, ko so postavljali stanovanjske hiše v zaledju Prešernove ceste. Ravnikar je s svojo zamislijo zmagal na natečaju in za tem, skupaj s sodelavci, urejal celoto in posamezne objekte do leta 1982. Kompleks obsega ploščadi in različno visoke ter različno oblikovane stavbe: tlorisno tristrani stolpnici TR2 (Ljubljanska banka) in TR3 (nekdaj Iskra) v osi simbolnih ljubljanskih vrat, blagovnico Maximarket ob vzhodnem robu in kulturni ter kongresni center Cankarjev dom (dokončan 1982). Ob robu trga stoji še Spomenik revoluciji (D. Tršar, otvoritev 9. maj 1975). Površino velikega trga so znova pretlakovali in odprli septembra 2014. Takrat so premaknili drog za slovensko zastavo in umaknili korito z lipo.

Franc Kos (ilegalno ime Melhior), slovenski umetnostni zgodovinar, etnolog in diplomat, * 7. avgust 1912, Maribor, † 29. september 1966, Ljubljana.

kurtina svete Ubaldeske, znana kot Abercrombiejeva kurtina, dolga stena povezuje bastijona svetega Janeza in svetega Lazarja s številnimi britanskimi topovskimi gnezdi.

Meung-sur-Loire je bil od 13. do 18. stoletja rezidenca škofov iz Orléansa. Podobo iz 13. stoletja naj bi do danes ohranili obokana stražnica, kleti ter ječe, vključno s tajno ječo. Zadnji škof ga je temeljito prenovil in mu s tem dal današnjo podobo: osrednje krilo z zamaknjenima stranskima kriloma, katerih vogale zaključujejo okrogli stolpi. Veliko tlakovano kvadratno dvorišče je na jugozahodu. Na jugu je krilo, ki poruši somernost dvorca. Notranjost je opremljena s slikami in tapiserijami. V zvoniku bližnje cerkve sv. Lipharda je bil 1461 zaprt pesnik François Villon, ki ga je pomilostil kralj Ludvik XI., ko je šel skozi Meung.